Youssef Msakni

Youssef Msakni (araabia keeles يوسف المساكني; sündinud 28. oktoobril 1990 Tunises) on Tuneesia jalgpallur, kes mängib ründaja või äärepoolkaitsjana Katari kõrgliigaklubis Al-Arabi ja Tuneesia jalgpallikoondises.

Ta alustas klubikarjääri Tuneesia klubis Stade Tunisien ning debüteeris Tuneesia kõrgliigas hooajal 2006/07. Aastatel 2008–2013 mängis Msakni Tuneesia kõrgliigaklubis Espérance Tunis. Aastatel 2009, 2010, 2011 ja 2012 tuli ta klubiga Tuneesia meistriks. 2011. aastal võitis ta klubiga Aafrika klubide Meistrite Liiga. Hooajal 2011/12 oli Msakni Tuneesia kõrgliiga suurim väravakütt (17 väravat).

2013. aasta jaanuaris liitus Msakni Katari kõrgliigaklubiga Lekhwiya (hilisem Al-Duhail). Klubiga tuli ta Katari meistriks viis korda. Hooajal 2017/18 lõi Msakni Katari kõrgliigas 24 väravat ja valiti liigahooaja parimaks mängijaks. Hooaja 2018/19 teises pooles oli Msakni laenul Belgia kõrgliigaklubis Eupen. Alates 2021. aastast on ta olnud laenul Al-Arabis.

Tuneesia jalgpallikoondises debüteeris Msakni 9. jaanuaril 2010 sõprusmängus Gambia vastu.https://www.national-football-teams.com/player/35303/Youssef_Msakni.html (vaadatud 26.11.2022) Koondisekarjääri esimese värava lõi ta 2012. aasta Aafrika rahvaste karikavõistluste esimeses alagrupimängus Maroko vastu. Msakni on kuulunud Tuneesia koondisse seitsmetel Aafrika rahvaste karikavõistlustel (2010–2022) ning 2022. aasta maailmameistrivõistlustel. Aafrika rahvaste karikavõistlustel on ta viiel turniiril löönud kokku seitse väravat.

 Saavutused 
Espérance Tunis
Tuneesia meister (4): 2009, 2010, 2011, 2012
Tuneesia karikas (1): 2011
CAF-i Meistrite Liiga (1): 2011
Araabia klubide kariakvõistlused (1): 2009
Lekhwiya SC/Al-Duhail
Katari meister (5): 2014, 2015, 2017, 2018, 2020
Emir of Qatar Cup (2): 2016, 2018
Qatar Cup (3): 2013, 2015, 2019
Katari superkarikas (2): 2015, 2016

https://int.soccerway.com/players/-/66418/ (vaadatud 26.11.2022)

 Viited 

Kategooria:Tuneesia jalgpallurid
Kategooria:Sündinud 1990